
KYOKUSHIN KARATE KNOCK-DOWN DIÁKOLIMPIA 

VERSENYKIÍRÁSA

Gyermek-Serdülő-Ifjúsági leány Döntő; Ifjúsági fiú-Junior fiú-leány kelet-magyarországi Elődöntő

2014-2015-ös tanév
Szentes


1. A verseny célja

· az általános- és középiskolai tanintézményekben tanuló karatékák közös versenyeztetése és a „diákolimpiai” cím megszerzése,
· a Knock-Down karate népszerűsítése,

· az utánpótlás-nevelés és kiválasztás lehetőségeinek bővítése,
· a Knock-Down karate klubok közötti barátság elmélyítése.

2. A verseny rendezői

· a Magyar Diáksport Szövetség megbízásából a Magyar Tradicionális Kyokushin Karate Szövetség és a Honkyokushin International Karate Organization









3. A verseny helye és időpontja:
Szentes, Dr. Papp László Sportcsarnok

           2015. március 8. vasárnap 12. 00 óra
4. A verseny résztvevői

- A Magyar Karate Szövetség tagjai és a 2015-ben regisztrált versenyzők.
      5.   Versenyszámok

- Egyéni Knock-Down Kyokushin Karate Kumite
      6.   Versenyszabályok
A legfrissebb MKSZ Knock-Down szabálykönyve alapján egyenes kieséses rendszerben


  7.   Korcsoportok, súlycsoportok és minimum övfokozatok

Gyermek III. kategória: 2007-2008-ban születettek, min. 10. kyu
· Fiúk: -25 kg, -30 kg, -35 kg, +35 kg
· Lányok: -20kg, -25 kg, -30 kg, +30 kg
Gyermek II. kategória: 2005-2006-ban születettek, min. 10. kyu
· Fiúk: -30 kg, -35 kg, -40 kg, +40 kg
· Lányok: -25 kg, -30 kg, -35 kg, +35 kg
Gyermek I. kategória: 2003-2004-ben születettek, min. 9. kyu
· Fiúk: -40 kg, -45 kg, -50 kg, +50 kg
· Lányok: -35 kg, -40 kg, -45 kg, +45 kg 
Serdülő kategória: 2001-2002-ben születettek, min. 9. kyu
· Fiúk:-40 kg, -45 kg, -55 kg, -65 kg, +65 kg

· Lányok: -45 kg, -55 kg, +55 kg

Ifjúsági kategória: 1999-2000-ben születettek, min. 8. kyu
· Fiúk: -60 kg, -70 kg, -80 kg, +80 kg
· Lányok: -50kg, -60 kg, +60 kg

Junior kategória: 1997-1998 és azok az 1996-ban születettek és azok, akik még folytatják tanulmányikat, de nem töltötték be a 19. életévüket, min. 6. kyu

· Fiúk: -65 kg, -75 kg, -85 kg, +85 kg

· Lányok: -55 kg, -65 kg, +65 kg


8. A verseny főbírája, supervisor-jai: Shihan Tóth Tivadarné 5. dan, Shihan Horváth János 6. dan, Shihan Kiss Attila 5. dan
A versenybíróság elnöke: Shihan Horváth János 6. dan
Ez a három magas rangú bíró alkot egy supervisor-i csapatot, melynek feladata a verseny tisztaságára ügyelni; és ők hárman döntenek az esetleges hibás bírói döntések felülbírálásában.

-A rendezők által felkért „nemzetközi” vagy „A” kategóriájú minősítéssel  rendelkező versenybírák, szövetségenként 5-5 fő, akiket a stílusszervezetek bírói bizottságának vezetője jelöl ki (felelősséggel)A versenyen 5 küzdőtér lesz, 3 bírói rendszerrel lesznek a küzdelmek lebonyolítva. Megjegyzés: stílusszövetségenként rövidesen behívjuk egy képzésre a vezetők által delegált bírókat. Mivel hogy fő szempont kizárólag a jobb győzzön, mert nem szeretnénk, ha gyermekek érdekei sérülnének.

9. Védőfelszerelések

Gyermek, serdülő és IFJÚSÁGI kategóriákban:

Lábszárvédő, fejvédő, kesztyű (zsákoló kesztyű! az 5 ujjas változat nem megengedett!), fiúknál lágyékvédő, lányoknál kosaras mellvédő (amelyik nem takarja a gyomorszájat), fogvédő lehetséges

Junior kategóriában:

Lábszárvédő, fejvédő, fiúknál lágyékvédő, lányoknál kosaras mellvédő (fogvédő engedélyezett)
A védőfelszerelésekről a versenyzők maguk gondoskodnak.

10. Nevezési és indulási feltételek

A mellékelt nevezési lapon történő nevezés a megadott határidőn belül.
A nevezési lapok pontos kitöltése és hitelesítése (pecsét, aláírás)
Érvényes diákigazolvány vagy személyi igazolvány bemutatása a helyszínen

2015. évre befizetett éves szövetségi díj (Budo Pass-ban megjelölve)

A Budo Pass-ban 6 hónapnál nem régebbi „VERSENYEZHET” sportorvosi bejegyzés

Helyszíni orvosi vizsgálaton való megjelenés és alkalmasság
2014. évre érvényes MKSZ „VERSENYZŐI ENGEDÉLY”, mely a biztosítást is tartalmazza 

A korcsoportnak megfelelő övfokozati bejegyzés

Eltiltás alatt nem állhat a versenyző

Nem rendelkezhet 6 hónapnál frissebb „FEJ KO” bejegyzéssel


Nevezési díjak:

A nevezési díjakat, a lent megadott számlaszámra kérjük elutalni.

A fizetési határidőig (március 5.) beérkezett nevezési díj 3. 000Ft/fő. A március 5-ig be nem érkezett nevezési díjakat a helyszínen, a helyszíni fizetés szabályai szerint kell fizetni (4. 000 Ft/fő)

Helyszíni fizetés esetén 4. 000 Ft/fő.

Helyszíni nevezés nincs, csak helyszíni fizetés!

A nevezési díjakat kérjük a HIKO bankszámlájára utalni:

HIKO Honkyokushin Alapítvány
6600, Szentes, Ady E. u. 27. 

K&H Bank: 10402836-50526583-49561010
A közlemény rovatban kérnénk feltüntetni a versenyző nevét és egyesületét.
Nevezési cím:

Shihan Brezovai Sándor

6600 Szentes, Ady Endre u. 27. – So-Honbu Dojo
Információ: 20/9-248-263 Brezovai Sándor
brezovais@gmail.com  


A nevezési lapokat az alábbi határidőig postai úton vagy a megadott e-mail címekre kérjük elküldeni. Késedelmes nevezést nem áll módunkban elfogadni!

11. Nevezési határidő

2013. március 5.
12. Díjazás


Az első helyezettek kupa-, érem- és oklevél-, a további helyezettek érem- és
oklevéldíjazásban részesülnek. A legharcosabb versenyző különdíjat kap, minden korcsoportban.
13. A verseny programja:
               07.00-10.00
mérlegelés, orvosi vizsgálat 

10.00-11.30
sorsolás, bírói értekezlet
11.45-11.50
sorakozó


11.55-12.00    
bevonulás

12.00-12.05   
ünnepélyes megnyitó, köszöntők

12.05-12.20
eskütétel, szabálymagyarázat

12.20-12.25
kivonulás

12.30-16.30
selejtezők, elődöntők 5 küzdőtéren

16.30-
középdöntők, döntők

17.00-  
eredményhirdetés

Megjegyzés: A versenyzők nagy létszámára való tekintettel kérjük a résztvevő csapatok vezetőit, hogy a 7 órakor nyíló mérlegelésre lehetőleg a helybéli és a közel lakó versenyzőket hozzák el, hogy a messziről érkezők kb. 8 órától, tudjanak majd mérlegelni a torlódások elkerülése végett.
Továbbá a korábban beérkezett nevezések alapján a rövid időtényezőre tekintettel a szervezők elkészítik a sorsolásokat minden kategóriában, s csak az esetlegesen meg nem jelentek kerülnek kihúzásra a mérlegelés lezárása után. A sorsolás igazságossága érdekében kérjük az előző diákolimpiai bajnokok és helyezettek nevének megjelölését.
A bejelentkezés szervezetten lesz bonyolítva, kérjük a résztvevőket, hogy fegyelmezett magatartásukkal és figyelmességükkel segítsék a verseny gyors és gördülékeny lebonyolítását!
14. Költségek

A verseny rendezési költségeit a rendezők, míg a nevezési díjat és az utazás költségeit a résztvevők fedezik. 

A kluboknak a befizetett nevezések arányában (a nevezéseit összesítve) adunk belépő jegyeket, 1-10 főig 1db, 11-20 főig 2 db, 21-30 főig 3 db, 30 fő fölött 4 db, melyet a hátsó bejáratnál tudnak átvenni a klubvezetők, kizárólag a klubvezetők!

Belépőjegyek a helyszínen válthatók felnőtteknek 1 500 Ft, 8-18 év között 8 00 Ft, 8 év alatt ingyenes. A belépőjegyek egész napra érvényesek! 

Eredményes felkészülést kívánok minden versenyzőnek!

Osu! 
Tisztelettel:




Shihan Brezovai Sándor 6. dan

HIKO Világszövetség igazgatója


Verseny rendezője

Szentes, 2015. január 13.









